इसके साथ ही वार्षिक परीक्षा फार्मों की फीस वृद्धि के कारण पीजी कालेज में एबीवीपी के कार्यकर्ताओं ने विश्वविद्यालय प्रशासन के खिलाफ उग्र आंदोलन करने की चेतावनी दी है। जल्द मांगें न जाने पर अंदोलन को तेज़ करते हुए प्रदेश भर के विश्वविद्यालयों का बहिष्कार करने की चेतावनी एबीवीपी ने दी है। इकाई ने रोष जताते हुए कहा कि विवि प्रशासन छात्र विरोधी फैसले कर रहा है। ऐसे में निर्धन परिवारों के छात्रों के लिए उच्च शिक्षा प्राप्त करना मुश्किल हो जाएगा। फीस में की गई वृद्धि का विरोध करते हुए उन्होंने कहा कि गरीब परिवारों से संबंधित बच्चों के लिए कालेज की फीस देना मुश्किल हो गया है।